 Sidaasna waxa lagu sheegay war-saxaafadeed uu shalay soo saaray afhayeenka wasaaradda Duulista Ismaaciil Cali Axmed, waxaannu u qornaa sidan:-Sida aynu la wada soconay waxa jiray wada hadallo u dhaxeeyay Somaliland iyo Soomaaliya oo ku saabsanaa heshiis laga gaadho wixii la isku odhan jiray Hawadda Soomaaliya oo maanta ay wada leeyihiin labadan dal ee kala goay ee Soomaaliland iyo Soomaaliya, heshiiskaas oo hore la isugu afgartay in la dhiso guddi madax bannaan oo ka kala socota labada wadan oo wada maamula Hawadda xafiiska laga maamulayaana ahaado caasimada Somaliland ee Hargaysa, arrintaas dhinaca dawladihii kala danbeeyay ee Soomaaliya ayey ka fuli waayeen, sidaas ayuuna wadahadalkaasi ku hakaday. 